## Rješenje Ustavnog suda Republike Hrvatske broj U-I408/1994. od 17.listopada1994.

### NN 76/1994 (21.10.1994.), Rješenje Ustavnog suda Republike Hrvatske broj U-I408/1994. od 17.listopada1994.

# USTAVNI SUD REPUBLIKE HRVATSKE

Ustavni sud Republike Hrvatske povodom zahtjeva Županijske skupštine
Županije Istarske za pokretanje postupka za ocjenu suglasnosti Zakona o
područjima županija, gradova i opčina u Republici Hrvatskoj
s Ustavom Republike Hrvatske na sjednici održanoj 17. listopada 1994. godine
u sastavu: predsjednik Ustavnog suda Republike Hrvatske Jadranko Crnić
i suci Ustavnog suda Republike Hrvatske Zdravko Bartovčak. prof.
dr. Velimir Belajec, dr. Nikola Filipović, Ante Jelavić. mr.
Vojislav Kučeković, Jurica Malčić, mr. Hrvoje
Momčinović, Ivan Marijan Severinac i Mladen Žuvela, donio
je

## ODLUKU

1. Odbija se zahtjev Županijske skupštine Županije Istarske da se pokrene
postupak za ocjenu suglasnosti odredbi članka 8. stavak 1. Glava
XVIII Županija Istarska, točka 27. Općina Vodnjan Zakona o
područjima županija, gradova i općina u Republici Hrvatskoj
("Narodne novine", broj 90/92) s Ustavom Republike Hrvatske.

2. Ova odluka objavit će se u "Narodnim novinama".

Obrazloženje

Svojim zahtjevom i dopunom istoga županijska skupština Županije Istarske
tvrdi da je odredba Zakona o područjima županija, gradova i općina
u Republici Hrvatskoj (dalje - Zakon o područjima) navedena u izreci
nesuglasna odredbama članka 131. stavak 2. Ustava Republike Hrvatske,
jer da tim odredbama Zakona o područjima, nije utvrdeno da otočje
Brijuni s naseljima Brioni i Brioni Luka, koja su postojala 1945. godine
s određenim brojem stanovnika, pripadaju Općini Vodnjan, a time
i Županiji Istarskoj.

Slijedom izloženog da Općina Vodnjan i Županija Istarska kao jedinice
lokalne samouprave na tom dijelu svog područja ne mogu obnašati
one poslove koje im u nadležnost povjerava Ustav i zakoni, te da je područje
otočja Brijuni eksteritorijalno. Zahtjev nije osnovan. U postupku
koji je prethodio donošenju ovog rješenja ovaj Sud je pribavio podatke
Ministarstva graditeljstva i zaštite okoliša - Uprave za geodetske i katastarske
poslove, Ministarstva uprave i Državnog zavoda za statistiku o tome kojoj
jedinici lokalne samouprave teritorijalno pripada otočje Brijuni
i o naseljima spomenutim u prijedlogu. Prema dopisima Ministarstva graditeljstva
i zaštite okoliša - Uprave za geodetske i katastarske poslove od 5. svibnja
1994. godine oznake: Klasa 930-01/94-01/23. Ur. broj 514-08/4-94-2, Ministarstva
uprave od 4. svibnja 1994. godine oznake: Klasa: 012-01/94-01/11 Ur. broj:
514-04-02/1-94-2, i Državnog zavoda za statistiku od 5. srpnja 1994. godine
oznake: Klasa: 951-05/94-01/4 Ur. broj: 555-04-02-94/6, na otočju
Brijuni više ne postoje naselja Brioni i Brioni Luka. Prema evidenciji
prostornih jedinica - gradova, općina i naselja i katastarskih općina,
kao i prema statističkim krugovima utvrdenim radi statističkih
istraživanja, otočje Brijuni pripada Gradu Pula kao jedinici lokalne
samouprave. Iz ovih razloga ranije postojeća naselja Brioni i Brioni
Luka nisu mogla biti navedena u Zakonu o područjima županija, gradova
i općina u Republici Hrvatskoj, kao naselja ni u sastavu Općine
Vodnjan ni Grada Pule. Ne stoji stoga navod zahtjeva ni njegove dopune
o eksteritorijalnosti područja otočja Brijuni i nemogućnosti
Županije Istarske da kao jedinica lokalne samouprave na tom području
obavlja djelatnosti iz svoje nadležnosti jer ih obavlja uz djelovanje Grada
Pule u čiji sastav kao jedinice lokalne samouprave to otočje
pripada. . Odluka o objavi temelji se na odredbi članka 20. stavak
1. Ustavnog zakona o Ustavnom sudu Republike Hrvatske ("Narodne novine",
broj 13/1991). Zbog izloženog odlučeno je kao u izreci.

Broj : U-I-408/1994.

Zagreb, 17. listopada 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 76/1994-1304